b'\n_START_ARTICLE_\nLego Indiana Jones\n_START_PARAGRAPH_\nLego Indiana Jones var en produktlinje produceret af den danske leget\xc3\xb8jskoncern LEGO. Serien blev lanceret i 2008 og var baseret p\xc3\xa5 filmserien om Indiana Jones under licens fra Lucasfilm. Rettighederne til byggeleget\xc3\xb8j i Indiana Jones tema blev annonceret i juni 2007, pg fulgte op p\xc3\xa5 den succefulde Lego Star Wars franchise, der ogs\xc3\xa5 var under licens fra Lucasfilm. De f\xc3\xb8rste s\xc3\xa6t blev udgivet i 2008 og blev baseret p\xc3\xa5 to af de tre tidligere film (Jagten p\xc3\xa5 den forsvundne skat fra 1981 og Indiana Jones og det sidste korstog fra 1989). S\xc3\xa6t med scener fra den fjerde film, Indiana Jones og Krystalkraniets Kongerige, udkom i 2008 senere i 2008 nogenlunde samtidig med filmen. S\xc3\xa6t med scener fra Indiana Jones og templets forbandelse (1984) udkom f\xc3\xb8rst i 2009, hvor der blev lanceret et stort s\xc3\xa6t som rekonstruerede scenen med jagten i minevogne._NEWLINE_Til temaet h\xc3\xb8rer ogs\xc3\xa5 en computerspilsserie. Lego Indiana Jones: The Original Adventures udkom den 3. juni 2008, og var baseret p\xc3\xa5 den oprindelige trilogi. Herefter blev der udgivet en opf\xc3\xb8lger kaldet Lego Indiana Jones 2: The Adventure Continues i november 2009, som inkluderede scener fra Krystalkraniets Kongerige samt en mulighed for selv at konstruere baner._NEWLINE_Der blev ogs\xc3\xa5 produceret en kortfilm kaldet Lego Indiana Jones and the Raiders of the Lost Brick, som blev instrueret af Peder Pedersen, der blve udgivet p\xc3\xa5 det officielle legosite, som kombinerede detaljer fra alle fire Indiana Jones-fiml i \xc3\xa9n fort\xc3\xa6lling.\n_START_SECTION_\nModtagelse\n_START_PARAGRAPH_\nLego Indiana Jones blev en af de mest popul\xc3\xa6re Lego-temaer i sin samtidg, og i slutningen af 2008 blev serien krediteret for at have v\xc3\xa6ret med til at \xc3\xb8ge Legos indtjening i et ellers stagnerende leget\xc3\xb8jsmarked sammen med Lego Star Wars. Temaet "solgte ekstremt godt - s\xc3\xa6rligt p\xc3\xa5 det nordamerikanske marked."  S\xc3\xa6ttene blev nogle gange sammenlignet med dem fra den tidligere serie Lego Adventurers, (der var st\xc3\xa6rkt inspireret af Indiana Jones), som eksisterede fra 1998 til 2003.'